שני קליין

שני קליין (נולדה ב-21 באוקטובר 1984) היא שחקנית ישראלית. קליין נולדה וגדלה בהוד השרון כבת זקונים לשמחה, שהייתה מורה-מחנכת, ולדוד, שעבד בענף הרכב. לקליין שלוש אחיות גדולות ממנה. את שירותה בצה"ל עשתה כרל"שית במשרד ראש הממשלה. כשהייתה בת 22 התגרשו הוריה. קליין חולה בפיברומיאלגיה. קליין רווקה. בין השנים 2009–2011, למדה בסטודיו למשחק של יורם לוינשטיין. בין השנים 2009–2014 גילמה את המורה של דניאל בסדרה "רמזור", ששודרה בשידורי קשת של ערוץ 2. בשנת 2010 במסגרת לימודיה בסטודיו של "יורם לוינשטיין" שיחקה במחזמר "סיגל", המבוסס על חייו של אריס סאן ואהבתו לעליזה עזיקרי. בשנת 2011 שיחקה במחזה "צומת וולקן", בבימויו של נועם שמואל, ובהמשך שיחקה במחזה "שיקגו", מאת פרד אב ובוב פוסי. בשנת 2012 גילמה את דמותה של שולי בסדרה הקומית "זנזורי", אשר שודרה ב-Yes Comedy, והשתתפה בקליפ "בואי איתי לסרט", של שון גיטלמן. ב-2014 שיחקה בסרטו של ערן ריקליס "ערבים רוקדים" בתפקיד "אסנת", ובסרט הקומי המצליח של השנה "אפס ביחסי אנוש" בתפקיד "רמה". על תפקידה זה הייתה מועמדת לפרס אופיר 2014 בקטגוריית שחקנית המשנה הטובה ביותר. עוד באותה שנה גילמה את חגית בסדרת המתח "בתולות" ב-HOT3. בשנת 2015 שיחקה בסדרת הילדים "מריו" בערוץ הילדים (Yes). בנוסף, שיחקה בסדרה הקומית "חברות" בערוץ 10 ובתפקיד ראשי בסרט "ההר". בשנת 2016 שיחקה בסרט הקצר "ולתפארת מדינת ישראל" ובסרט "איי הורדוס". באותה שנה החלה לשחק בסדרה "מטומטמת" ב-HOT3 גם על תפקיד זה הייתה מועמדת לפרסי האקדמיה. בחנוכה 2017 השתתפה במחזמר "מדגסקר". בשנת 2018 השתתפה בסדרה "הרמון" בערוץ 13, בסדרה אילת בתפקיד רווית ובסרט הקולנוע "הורדוס איילנד". משנת 2018 הנחתה את השעשועון "האתגר הגדול - לילדים בלבד" ששודר בערוץ הופ! בתור הדמות של המפקדת גבי, ואף שרה את שיר הפתיח של התוכנית. ביולי 2019 הנחתה את תוכנית הקיץ של ערוץ הופ! של אותה שנה "קיץ של אתגרים" לצידם של כוכבי הערוץ: יובל המבולבל, הדוד חיים ומיכל הקטנה, ובאוקטובר של אותה שנה שיחקה בסדרה "מורובוט" בערוץ KidZ לצופי הוט. באותה שנה השתתפה במיני סדרה על האירוויזיון "דוז פואה" בכאן 11 בתפקיד ציונית. בשנת 2021 השתתפה בסדרה הסאטירית "ערוץ אפס" ששודרה בכאן 11. קליין משחקת בתיאטרון חיפה בהצגה "של מי החיים האלה" בבימויו של אלון אופיר. בשנת 2020 שיחקה במחזה "הנשים של ג'ייק" בתיאטרון חיפה מאת ניל סיימון ובבימויו של אלון אופיר והנחתה את התכנית "פשוט בבית" ששודרה בכאן 11. החל משנת 2021 משחקת את השומרת של בית הספר "שדות" בסדרה "שקשוקה" המשודרת בכאן חינוכית. באותה שנה גילמה את יפה מקסימוב בסדרת הדרמה "המעילה" ששודרה ביס. בשנת 2023 השתתפה בעונה השלישית של התוכנית "הזמר במסכה" בתור החמסה, והודחה עשירית. באותה שנה השתתפה בסדרה שישה אפסים ששודרה בכאן 11 לצד רוני דלומי, עופר חיון ועוד. על תפקידה בסדרה זכתה בפרס האקדמיה לטלוויזיה לשחקנית משנה בסדרת קומית לשנת 2023. היא גם שיחקה את אפרת אשתו של יניב בסדרה יניב שמשודרת ברשת 13. מדיה וקבצים בנושא שני קליין בוויקישיתוף שני קליין, ברשת החברתית פייסבוק שני קליין, במיזם "אישים" לתיעוד היצירה הישראלית שני קליין, במסד הנתונים הקולנועיים IMDb (באנגלית) שני קליין, באתר "אידיבי", מאגר הידע העברי לקולנוע ישראלי ועולמי שני קליין, באתר MusicBrainz (באנגלית) שיר זיו, "הרבה גברים לא מצליחים להתמודד עם הפחד שלהם להתמסר ולהרגיש", באתר ישראל היום, 21 בינואר 2021 נועם כהן, ‏"את רוב הדברים שהשגתי בחיי, השגתי בעזרת חוצפה להעז", באתר ‏מאקו‏, 21 במרץ 2022 קיץ ברבנר, ‏"לא מתאים לנו, אנחנו רוצים חופש": שני קליין על ההצטרפות למחאה, באתר מעריב אונליין, 21 באוגוסט 2023 שיר זיו, "ב־7 באוקטובר יצאה ממני דמות שאני לא מכירה", באתר ישראל היום, 28 במרץ 2024 יעל פרוינד אברהם, מקור ראשון, על אזרחי: ריאיון עם שני קליין, באתר nrg‏, 29 באוגוסט 2014 איתי סגל, מצד שני, באתר "ידיעות אחרונות", 4 בנובמבר 2016 צביה בלום ושירית טרוינר, הכוכב הבא: מצעד הצעירים המבטיחים של הביצה, במדור "פנאי פלוס" באתר ynet‏, 3 ביוני 2014 אור סיגולי, פרס אופיר 2014:המועמדים, באתר סריטה, ‏12 באוגוסט 2014 "ההר", במאגר הידע העברי לקולנוע ישראלי ועולמי "אידיבי" גיל משעלי, ‏העשירים החדשים: שני קליין ועופר חיון יגלמו זוכי לוטו, באתר ‏מאקו‏, 9 במאי 2022 יאיר רוה, פרסי אופיר 2014: כל הזוכים, בבלוג הקולנוע "סינמסקופ", 21 ספטמבר 2014 רן בוקר, "תאג"ד" או "מטומטמת"? המועמדים לפרסי הטלוויזיה, באתר ynet, 9 בפברואר 2017